Ozone MAGMAX2 tandem PPG siklóernyő - Pro-Design Hungary Kereskedelmi és Szolgáltató Kft.
> Siklóernyők>Ozone MAGMAX2 tandem PPG siklóernyő
Syride SYS'GPS kombinált műszer
349€ 355€
Ozone MAGMAX2 tandem PPG siklóernyő
Érdeklődés a következő termékről: Ozone MAGMAX2 tandem PPG siklóernyő
A legendás Magnum alapjain
Ideális profi pilóták számára
EN B Minősítés / DGAC tesztelt
Kezelhetősége a gyalog ernyőkét idézi
110 - 300 kg terhelhetőségi tartomány
Hátimotoros & Light Trike Tandem
A MagMax2 profi tanem PPG pilóták számára készült. Teljesen új tervezés, jelentős módosítások a tartósság, kényelem - és fejlesztések a start, leszállás valamint a repülési dinamika tekintetében.
A MagMax2 a Magnum 3 tervei alapján készült, mely egy alapjaitól új design. Egyedi belső szerkezete egyszerre növeli az élettartamot, csökkenti a súlyt és a költségeket a profi pilóták számára.
Az oldalviszonyt nem növelték, mivel a könnyű kezelhetőség és a passzív biztonság kritikus tényező a tandemrepülésben. E tekintetben nincs kompromisszum! A MagMax2 teljesítményének növekedése a tisztább belépőél kialakítás, a nagyobb cellaszám,az optimalizált zsinórzat (13%-os légellenállás csökkenés) eredménye, mely javította a siklószámot és minimalizálta a süllyedést.
Az új belső szerkezet és a gondosan válogatott alapanyagok kombinációja 700g-mal csökkentette az önsúlyt elődjéhez képest úgy, hogy ez nem ment a tartósság rovására. Az élettartam növelése elsődleges szempont volt, mely egyben a repült időre számított költségek csökkenését is jelenti.
A kisebb kupolasúly természetes következménye a könnyebb start, mely gyenge szélben – lassú trimmpozícióban is – elképesztően egyszerű. A lassú trimmhelyzet kisebb felszálló sebességet és rövidebb futópálya igényt tesz lehetővé, ezen kívül a süllyedést és a fékerőt is csökkenti. A MagMax2-vel erős szélben sem nehéz a start, a kupola egyenletesen töltődik, nem torpan meg és nem lő előre.
A hatékony és könnyen előidézhető kilebegtetés elérése fontos szempont volt a tervezésnél. A MagMax2 nem igényel speciális technikát, újonc utassal, maximális terhelés mellett, nem ideális körülmények között is egyszerű a leszállás.
A MagMax2 elsődlegesen hátimotoros tandemrepülésekre lett tervezve, de alkalmas könnyű trájkos használatra is. EN-B minősítést kapott a 38 és 41m2 változat is.
A LFEHASZNÁLT ANYAGOK
Felső vitorla: Dominico 30D / N20D
Alsó vitorla: Skytex 40 easyfly
Bordák: Dominico 20D_32 / Skytex 40 hard
Galéria zsinórok: Edelrid 8000U
Középzsinórok: Edelrid 7343/Liros PPSL
Főzsinórok: Edelrid 7343
https://www.flyozone.com/paramotor/products/gliders/mamax-2